96/197/YOS: Yhteinen toiminta, 4 päivältä maaliskuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella lentokenttien kauttakulkujärjestelystä



Virallinen lehti nro L 063 , 13/03/1996 s. 0008 - 0009



YHTEINEN TOIMINTA, 4 päivältä maaliskuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella lentokenttien kauttakulkujärjestelystä (96/197/OSA) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan b alakohdan, ottaa huomioon Ranskan tasavallan 23 päivänä helmikuuta 1995 tekemän ehdotuksen, sekä katsoo, että niiden edellytyksien määrittelemistä, joiden mukaisesti kolmansien maiden kansalaiset saavat tulla jäsenvaltioiden alueelle ja liikkua siellä, sekä sen torjumista, että kolmansien maiden kansalaiset luvattomasti muuttavat jäsenvaltioiden alueelle, pidetään yhteistä etua koskevina asioina, sopimuksen K.1 artiklan 3 kohdan a ja c alakohdan mukaisesti, lentoreitit ovat merkittävä keino maahan saapumiseen, etenkin laittomasti jäsenvaltioon sijoittautumiseen, erityisesti sekä lentoasemien kauttakulkupaikoilla esitettävien maahantulohakemusten avulla että tosiasiallisena maahantulona; olisi pyrittävä tämän tuloreitin parempaan hallintaan, kansainvälistä siviili-ilmailua koskevan Chicagon yleissopimuksen liitteessä 9 vahvistetaan vapaan kauttakulun periaate lentokenttien kansainvälisen alueen kautta; jäsenvaltiot voivat kuitenkin poiketa tästä yleisestä periaatteesta ilmoittamalla poikkeuksen Kansainväliselle siviili-ilmailujärjestölle (ICAO) ja edellyttämällä lentokentän kauttakulkuviisumia; tämä mahdollisuus olisi rajattava mahdollisimman pieneksi, jotta vältytään tarpeettomasti estämästä lentoliikenteen kehitystä, jäsenvaltioiden tätä alaa koskevien politiikkojen yhdenmukaistaminen vastaa turvallisuuden ja luvatonta maahanmuuttoa koskevan valvonnan tavoitteita samalla edistäen kilpailun edellytysten yhdenmukaistamista jäsenvaltioiden lentoyhtiöiden ja lentokenttien välillä, tämä ongelma ei koske viisumeja, joita edellytetään jäsenvaltioiden ulkorajoja ylitettäessä eikä se siten kuulu Euroopan yhteisön perustamissopimuksen 100 c artiklan 1 kohdan soveltamisalaan; kyse on kuitenkin yhteistä etua koskevasta asiasta, joka voitaisiin ratkaista tehokkaammin jäsenvaltioiden yhteisellä toiminnalla, ja jäsenvaltioille, joilla ei ole lentokentän kauttakulkuviisumia koskevaa lainsäädäntöä, olisi annettava riittävästi aikaa tällaisten säännösten laatimiseen, ON HYVÄKSYNYT SEURAAVAN YHTEISEN TOIMINNAN: 1 artikla Tässä yhteisessä toiminnassa `lentokentän kauttakulkuviisumilla` tarkoitetaan lupaa, joka eräiden kolmansien maiden kansalaisten on hankittava kansainvälistä siviili-ilmailua koskevan Chigacon yleissopimuksen liitteen 9 mukaisesta vapaasta kauttakulusta poiketen jäsenvaltioiden lentokenttien kansainvälisen alueen kauttakulkua varten. 2 artikla 1. Lentokentän kauttakulkuviisumin antavat jäsenvaltioiden konsulaatit. 2. Kukin jäsenvaltio määrittää lentokentän kauttakulkuviisumin myöntämisedellytykset, edellyttäen, että neuvosto hyväksyy viisumijärjestelmää ja viisumien antamista koskevat perusteet. Konsulaattien on aina varmistettava, että turvallisuusvaaraa tai luvattoman siirtolaisuuden vaaraa ei ole. Niiden on erityisesti varmistettava, että lentokentän kauttakulkuviisumi on perusteltu hakijan esittämien asiakirjojen perusteella ja että asiakirjat takaavat mahdollisimman hyvin pääsyn lopulliseen määrämaahan, erityisesti esittämällä viisumi tarvittaessa. 3. Kun viisumin kaavasta 29 päivänä toukokuuta 1995 annetun neuvoston asetuksen (EY) N:o 1683/95 (1) säännökset pannaan täytäntöön, jäsenvaltiot antavat lentokentän kauttakulkuviisumin käyttämällä viisumin kaavaa. 3 artikla Kukin jäsenvaltio edellyttää alueellaan sijaitsevien lentokenttien kansainvälisten alueiden kauttakulussa, että liitteenä olevassa yhteisessä luettelossa lueteltujen kolmansien maiden kansalaisilla on lentokentän kauttakulkuviisumi, jollei heillä jo ole tämän jäsenvaltion maahantulo- tai kauttakulkuviisumia. 4 artikla Jäsenvaltio voi säätää poikkeuksia lentokentän kauttakulkuviisumia koskevaan velvoitteeseen liitteenä olevassa yhteisessä luettelossa olevan kolmannen maan kansalaisten, erityisesti seuraavien osalta: - lentokoneiden ja alusten miehistön jäsenet, - diplomaattipassin tai virkapassin haltijat, - jäsenvaltion antamien oleskelulupien tai vaikutukseltaan vastaavien asiakirjojen haltijat, - jäsenvaltion tai Euroopan talousalueesta tehdyn sopimuksen sopimuspuolena olevan valtion antamien viisumien haltijat. 5 artikla Kukin jäsenvaltio päättää, onko tarpeen vaatia lentokentän kauttakulkuviisumi muiden kuin tämän yhteisen toiminnan liitteenä olevassa yhteisessä luettelossa lueteltujen valtioiden kansalaisilta. 6 artikla Kukin jäsenvaltio määrää valtiottomiin henkilöihin ja sääntömääräisiin pakolaisiin sovellettavasta lentokentän kauttakulkujärjestelystä. 7 artikla Jäsenvaltioiden on toimitettava 4, 5 ja 6 artiklassa tarkoitetuista kysymyksistä antamansa toimenpiteet tiedoksi 10 työpäivän kuluessa tämän yhteisen toiminnan voimaantulosta muille jäsenvaltioille ja neuvoston pääsihteeristölle. Toimenpiteet julkaistaan tiedoksi virallisessa lehdessä. 8 artikla Neuvoston puheenjohtaja laatii vuosittain kertomuksen lentokentän kauttakulkujärjestelyn yhdenmukaistamista koskevasta tilanteesta Euroopan unionissa. Neuvosto tarkastelee liitteessä olevien maiden luettelon mukauttamista koskevat ehdotukset. 9 artikla Tämä yhteinen toiminta ei estä pidemmälle menevää lentokentän kauttakulun yhdenmukaistamista tiettyjen jäsenvaltioiden kesken siten, että ulotetaan yhdenmukaistaminen yhteistä luetteloa laajemmalle. 10 artikla Tämä yhteinen toiminta tulee voimaan sen julkaisemista virallisessa lehdessä seuraavan kuudennen kuukauden ensimmäisenä päivänä. Ruotsin, Suomen ja Tanskan osalta toiminta tulee kuitenkin voimaan sen julkaisemista virallisessa lehdessä seuraavan kahdeksannentoista kuukauden ensimmäisenä päivänä. Tehty Brysselissä 4 päivänä maaliskuuta 1996. Neuvoston puolesta P. BARATTA Puheenjohtaja (1) EYVL N:o L 164, 14.7.1995, s. 1 LIITE Afganistan Etiopia Eritrea Ghana Irak Iran Nigeria Somalia Sri Lanka Zaire